64 



liječnik u Dubrovniku, po dalmatinsku lihenologiju prezaslužni botaničar, 

 koji je u kratko vrijeme pribrao u Dalmaciji i Hercegovini 60 snopova 

 bilja i 30 snopova mahovina, koju gradju nije dosada još potpuno obradio. 



U spomenutoj radnji navodi od mahova Homalia lusitanica Br. 

 za koju mi naknadno pismom priopćuje, da je zapravo H. hirtiflora Ten, 

 Našao je na vratima špilja kod Glavske i Vučije (Lastvi spram istoku) i 

 „nova" je za Balkanski poluotok. Drugu vrstu Trochabryum carnio- 

 licum Breidl, ubrao je u jednom dolu Skočigrma na Bijeloj gori i četvrto 

 je to tek stanište u evropskoj flori. Locus classicus ove je vrste u Kranjskoj,, 

 jedno stanište ima u Švicarskoj, a jedno u Srbiji. 



Otok Mljet novo je stanište za Velezia rigida L., rijetkost je za 

 Dalmaciju Cal tha palustris, koje nam Latzel bilježi za Cetinjsko polje 

 kod Sinja, a poznata bijaše za dalmatinsku floru samo iz Omiša. „Nove" 

 su za Dalmaciju Lathraea squamaria L., koja raste u okolini Sinja i 

 Serapias longipetala Poli. iz Gruža, a za cio Balkanski poluotok 

 Ophrys Scolopax Cav., koja raste na jednoj krasi podno Šušnjevca 

 kod Sinja. 



Ne samo za Dalmaciju, već za cijelu monarkiju „novi" su tipovi: 

 Fumaria Heldreichii Boiss., Linaria pilosa DC. i Satureja par- 

 nassica Heldr. i Sart. 



Prvu biljku našao je Latzel na zidovima u Malom Stonu, druga 

 raste kod Sutomora, na skrajnjem jugu Dalmacije. Kao Linaria pilosa 

 odala se Latzelu ona Cymbalaria muralis, koju je Reiser brao oko 

 Skadarskog jezera u Crnoj gori i „nova" je za floru ove kraljevine. Sa- 

 tureja parnassica f. macrophylla Hul. bijaše pribilježena za crnogorske 

 krajeve Orjena, no Latzel našao je sa zapadne strane tog diva u Her- 

 cegovini. 



Od Leguminosa novije pridošlica za floru monarkijš Ornithopus 

 pinnatus Druce sa otoka Koločepa kod Dubrovnika, gdje druguje sa O. 

 compressus, a domovina mu Dauphinee i Provence. 



Na Orjenu ubrao je Latzel Bupleurum Karglii Vis., Satureja 

 croatica (Pers.) Briq. iS. parviflora Vis., koje rastu i u dolini Lastve. 

 Neumayerovo stanište od Galotella cana Vis. ponovno je nadjeno u 

 dolini Rijeke kod Gruža. Vrstu bjelolista Gnaphalium Pichleri Murb. 

 našao je Latzel na Orjenu oko vrela Kapavice, a raste i na planini Lov- 

 ćenu u Crnoj gori, gdje ga je otkrio g. 1870. T. Pichler, ali Murbeck 

 tek g. 189L opisao. U dolini Župe, a podno brda Čibače, raste obilato 

 Echinops Neumayeri Vis., kojemu se zameo trag, a raste u istoj do- 

 lini i kod Dubrovnika. Hyacinthus dalmaticus Baker, vrsta zumbula, 

 koji ima više staništa oko Dubrovnika, poznat nam je sada i sa Šušnjevca 

 kod Sinja, gdje će se, kao i oko Imotskoga i na golemom Cetinjskom polju, 

 naći još mnoga nova biljka za dalmatinsku floru. I ova Latzelova radnja 

 svjedoči, da floru Dalmacije još ne poznamo i mnogo će vode proteći 

 Savom, dok je upoznamo, a navlastito floru dalmatinskoga pomorja! 



Dragutin Hire. 



